האויב שבפנים

עלילה

מחקר גנטיקה סודי נוצר בראקון סיטי על ידי תאגיד-העל "אמברלה" במתקן תת-קרקעי הנקרא "הכוורת". יום אחד, בכוורת, גונב גנב ובניסיון לטשטש את עקבותיו, זורק בקבוקון של נגיף-T, וירוס גנטי שעבר מוטציה, למעבדה, הגורם לבקבוקון להישבר והנגיף מתפשט סביב המעבדה ולתוך פתחי האוורור. הבריחה של הנגיף גורם לבינה מלאכותית של המתקן, המלכה האדומה, לגלות זיהום בתוך הכוורת. המלכה האדומה אוטמת את הכוורת, וכולאת והורגת בפנים את כולם.
אליס מתעוררת באחוזה גדולה ונטושה, במעמקי הרי ארקליי מחוץ לראקון סיטי, עם אמנזיה. היא מוצאת שוטר, מאט, לידה. כאשר הם מנסים להבין מה קרה להם, קבוצה של קומנדו פורצת לאחוזה, לוכדת ולוקחת אותם לתחנת רכבת תחתית מתחת לאחוזה, שהיא אחת הכניסות הראשיות אל הכוורת. בתחנה, הקבוצה מגלה את ספנס, הסובל גם מאמנזיה. ראש הקומנדו, "אחד", מסביר כי כל אחד בקבוצה, למעט מאט, הוא עובד של תאגיד אמברלה. המלכה האדומה שיחררה גז עצבים באחוזה שגרם לאמנזיה שלהם. הקבוצה עולה לרכבת ונוסעת לכוורת, כדי לברר מה קרה.
הם מוצאים את דרכם אל חדר המלכה, אבל הוא מוגן על ידי מערכת לייזר, שהורגת ארבעה מהקומנדו. חיילי הקומנדו היחידים שנותרו בחיים הם ריין, קפלן, וג'יי. די. הם מקימים פצצה אלקטרומגנטית כדי להשבית את מערכת מסד הנתונים של המלכה. הבינה המלאכותית עצמה מתגלה כייצוג הולוגרפית של בתו של המתכנת הראשי ומפצירה בהם שלא לנטרל אותה, בטענה כי אם הם יעשו זאת אז דברים רעים יקרו. הם מתעלמים מהאזהרות של המלכה, והמערכת מנוטרלת והחשמל מופסק, מה שגורם לכל הדלתות בכוורת להיפתח, ולשחרר את הצוות הזומבי לתוך הכוורת, אבל גם לשחרר את המנעולים של יחידות חסומות המכילים חיות מוטציות עם סופר החושים. במהלך מאבק מתמשך עם הזומבים, ריין נדבקת לאחר שננשכה, וג'יי. די נהרג. אליס וספנס מתחילים להשיב את זיכרונותיהם, אבל מאט ואליס מופרדים מקפלן, ריין וספנס. מאט מחפש מידע על אחותו בזמן שאליס נתקלת בעוד כמה כלבים נגועים ומפתיעה את עצמה כאשר היא משתמשת באמנויות לחימה ואקרובטיקה כדי להגן על עצמה מפני ההתקפות.
מאט מוצא את אחותו ליסה, שכבר במצב זומבי. כשהיא תוקפת אותו, אליס מגיעה בזמן כדי להציל אותו מלהינשך. מאט מסביר כי הוא וליסה היו אקטיביסטים. ליסה הסתננה לאמברלה בניסיון להבריח דגימת בקבוקון כחול, הנגיף-T, כדי לחסל את אמברלה. מאט מאמין כי איש הקשר של ליסה הוא זה שלכאורה בגד בה. אליס זוכרת שהיא הייתה איש הקשר של ליסה בכוורת, אבל לא אומרת למאט. לאחר שנרדפו, הניצולים מתאחדים בחדר המלכה. אליס מחזירה את המלכה בחזרה על מנת למצוא את היציאה, והמלכה האדומה מסכימה לעזור להם. כאשר הם מנסים להימלט דרך המנהרות תחזוקה, הם נתקלים בהמוני זומבים. קפלן מופרד מהשאר כשצינורות קורסים בזמן שהקבוצה חוצה מעליהם. אליס זוכרת שאנטי וירוס קיים, בקבוקון של נוזל ירוק אי שם בכוורת.
במעבדה, הם מוצאים את הבקבוקונים המכילים את הנגיף-T. האנטי וירוס לא נמצא. זיכרונו של ספנס חוזר והוא מבין שהוא האדם שגנב ושיחרר בכוונה את הנגיף. הוא הסתיר את הבקבוקונים ברכבת. ספנס ננשך ואז לוכד את הניצולים במעבדה והולך לכיוון הרכבת. לפני שהוא יכול להזריק לעצמו את האנטי וירוס, הוא נהרג על ידי מלקק. המלכה האדומה מציעה לחוס על אליס ומאט אם הם יהרגו את ריין, שנדבקה יותר מדי זמן מכדי שהאנטי וירוס יעבוד. כשהמלקק מנסה להיכנס דרך חלון המעבדה כדי להגיע אליהם, ריין אומרת לאליס לכרות את ראשה. לאחר שאליס מנפצת את המוניטור שבו המלכה האדומה השתמשה לדבר איתם, הפסקת חשמל מתרחשת. דלת המעבדה נפתחת וחושפת את קפלן, שניטרל את המלכה האדומה כדי לברוח מהכוורת.
ארבעת הניצולים הולכים לרכבת, כשהכוורת נסגרת ונאטמת שוב. כשהם חוזרים בחזרה לאחוזה, משליך מלקק את קפלן מהרכבת. אליס נלחמת במלקק כשמאט הורג את ריין שהפכה לזומבי. לאחר שנשרט ידי מלקק, מאט פותח דלת שברצפת הרכבת, שגורם למלקק להיגרר לאורך המסלול ולהישרף למוות. מאט ואליס מצליחים להימלט מן הכוורת.
מאט ואליס מגיעים לאחוזה, ובורחים לפני שהדלתות נסגרות. מאט מתחיל לפתח מוטציה בשל פצעיו. לפני שאליס יכולה לתת לו את האנטי וירוס, דלתות האחוזה נפתחות לרווחה וקבוצה של מדענים וקומנדו של אמברלה, תחת פיקודו של סרן קין, לוכדים אותם. הם מכניעים את אליס ולוקחים את מאט משם, וחושפים שהוא יכנס ל"תוכנית נמסיס" ושהם מתכוונים לפתוח מחדש את הכוורת. אליס מנסה להילחם בהם, אבל הם משתלטים עליה והיא מאבדת את ההכרה, והמדענים של אמברלה לוקחים אותה, ועוזבים את האחוזה.
יום לאחר מכן, אליס מתעוררת בבית חולים בראקון סיטי קשורה לשולחן בדיקה, ללא כל זיכרון של מה שקרה. לאחר שברחה, היא יוצאת החוצה כדי למצוא את ראקון סיטי נטוש ובבלגן כאוטי. גזיר עיתון מראה כי נגיף-T התפשט על פני השטח לאחר שאמברלה פתחו מחדש את הכוורת, ויצרו צבא של מתים חיים אשר הרסו את העיר בתוך שעות ספורות. אליס מחמשת את עצמה עם רובה ציד ממכונית משטרה סמוכה כשהסרט מסתיים, ומראה את ראקון סיטי בהסגר.

טרום הפקה

בשנת 1999, סוני וקפקום אישרו סרט המבוסס על סדרת המשחקים עם ג'ורג' א. רומרו חתום בתור במאי ותסריטאי. התסריט של רומרו נסב סביב העלילה של תקרית ארקליי וכללה דמויות ממשחקי "Resident Evil". כריס רדפילד וג'יל ולנטיין היו הדמויות הראשיות, המעורבים במערכת יחסים רומנטית. בארי ברטון, רבקה צ'יימברס, עדה וונג ואלברט וסקר גם מופיעים. הסוף של הסרט היה דומה לזה של משחק הווידאו "Resident Evil". התסריט של רומרו לא אושר וההפקה הופסקה. מפיק קפקום יושיקי אוקמוטו הסביר לעורכי "Electronic Gaming Monthly" ש"התסריט של רומרו לא היה טוב, אז רומרו פוטר". בפברואר 2000, חשף רומרו בראיון למגזין "DGA" כי "אני לא חושב שהם היו ברוח של משחק הווידאו, ורצו לעשות את זה לסרט מלחמה, משהו כבד יותר ממה שחשבתי שצריך להיות. אז אני חושב שהם פשוט אף פעם לא אהבו את התסריט שלי". כשההתסריט של רומרו היה קרוב, אבל לא מלא, לעיבוד של המשחק, האמינו קפקום שמעריצים ירגישו כי הסרט השתנה יותר מדי מהמשחק ושמצטרפים חדשים לא יאהבו את הסרט.
פול וו. אס. אנדרסון נשכר על ידי סוני לכתוב את התסריט, אשר הועדף בסופו של דבר על זה של רומרו. בסוף 2000, אנדרסון הוכרז כהבמאי והכותב, ו"האויב שבפנים" נכנס מחדש להפקה. אנדרסון אמר שהסרט לא יכלול כל קשר עם סדרת משחקי הווידאו.

ליהוק

בתחילת 2001, מישל רודריגז, ג'יימס פיורפוי ומילה יובוביץ' היו הראשונים לחתום על הפרויקט. דייוויד בוריאנז נועד לגלם את השוטר מאט אדיסון, עם זאת, הוא דחה את התפקיד כדי להמשיך לעבוד בסדרה אנג'ל. התפקיד של מאט אדיסון אז הלך לאריק מביוס שלוהק במרץ 2001, יחד עם הייקי מקטש, אשר קיבלה את תפקיד אחותו של מאט, ליסה, עובדת של אמברלה במתקן הכוורת.

הפקה ופיתוח סיפור

בתחילת מרץ 2001, נמסר כי מחצית מהסרט יצולם באולפני אדלרסהוף בברלין וסביבותיה. ב-5 במרץ 2001 החלו הצילומים במקומות רבים. אתרי הצילומים כללו את אחוזת ספנסר והכוורת. סוף הסרט בראקון סיטי צולם בטורונטו, קנדה.
לחן הסרט והפסקול הולחנו על ידי קלינט מנסל, מרקו בלטרמי ומרילין מנסון במהלך אמצע 2001.
הסרט במקור נקרא "האויב שבפנים: גראונד זירו" כאשר הסרט נחשב פריקוול למשחקים, אולם השם הוסר בגלל פיגועי 11 בספטמבר. העלילה הראשונה של הסרט בתאריך 16 במרץ 2001 גילה כי אליס וריין היו ראשי צוות קומנדו שנשלחו כדי למנוע התפרצות נגיף מלהתפשט לשאר העולם, אולם פרטים אלה שונו לאחר מכן.
במהלך ההפקה, רקדנים מקצועיים נשכרו כדי לשחק זומבים מפני שהיה להם שליטה טובה יותר על תנועות הגוף שלהם. בזמן הצילומים, היה מחסור בכוח אדם שבו הרקדנים לא היו זמינים מספיק כדי לייצג את המספרים הדרושים של המתים, עם זאת חלק מהמנהלים של מקפקום וכמה מהמפיקים של הסרט כולל ג'רמי בולט הסכימו לעשות הופעה.

ביקורת

הסרט התקבל היטב על ידי קהל המעריצים של משחקי הווידאו, אבל התקבל בצורה שלילית על ידי מבקרי הקולנוע עם דירוג של 34% באתר Rotten Tomatoes, המבוסס על 121 חוות דעת.